ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔՆՆՉԱԿԱՆ ԿՈՄԻՏԵԻՆ ԳՈՒՄԱՐ ՀԱՏԿԱՑՆԵԼՈՒ ԵՎ ՆՎԻՐԱՏՎՈՒԹՅՈՒՆ ՀԱՆՁՆԵԼՈՒ ՄԱՍԻՆ » ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1. Հայաստանի Հանրապետության ֆինանսների նախարարություն
	24․07․2026թ.

	1․ Նախագծով առաջարկվում է ՀՀ կառավարության պահուստային ֆոնդից ՀՀ քննչական կոմիտեին հատկացնել 246,312.0 հազ. դրամ՝ «Հայաստանի Հանրապետության քննչական կոմիտեի փորձաքրեագիտական կենտրոն» պետական ոչ առևտրային կազմակերպության (այսուհետ՝ ՊՈԱԿ) բնականոն գործունեությունը և փորձաքննությունների կատարման ծառայությունների մատուցումն ապահովելու համար, և հայտնում է հետևյալը.
Հաշվի առնելով ՀՀ կառավարության պահուստային ֆոնդում համապատասխան ֆինանսական միջոցների բացակայությունը՝ առաջարկում ենք վերոնշյալ գումարի ֆինանսավորումն ապահովել ՊՈԱԿ-ի ընդհանուր միջոցների հաշվին՝ իրականացնելով միջեռամսյակային տեղաշարժ և ֆինանսական պահանջին անդրադառնալ ըստ կարիքի առաջացման։
Միաժամանակ, նկատի ունենալով, որ ՀՀ կառավարության 21.05.2026թ. N 693-Լ որոշմամբ վերանայվել են մեկ առանձին օբյեկտի փորձաքննության օբյեկտավորման մեթոդաբանությունները, ինչի արդյունքում նախատեսվում է ՀՀ պետական բյուջեի ծախսերի նվազում փորձագիտական ծառայությունների ձեռքբերման մասով (պետության կողմից ձեռքբերվող փորձագիտական ծառայությունների արժեքների միջինացված նվազում՝ շուրջ 35 տոկոսով, իսկ առանձին ենթատեսակներով՝ մինչև շուրջ 70 տոկոսով)՝ ակնկալվում է, որ նշված կարգավորումների կիրառման արդյունքում հետագա ժամանակահատվածում կապահովվի փորձագիտական ծառայությունների ձեռքբերման ծախսերի օպտիմալացում, ինչի արդյունքում լրացուցիչ բյուջետային հատկացումների անհրաժեշտություն չի առաջանա։

	Չի ընդունվել։
Ֆինանսների նախարարության առաջարկությունների վերաբերյալ Քննչական կոմիտեն տեղեկացրել է, որ որոշման նախագծով առաջարկվել է ՀՀ կառավարության պահուստային ֆոնդից ՀՀ քննչական կոմիտեին հատկացնել 246,312.0 հազ. դրամ, որից 41,052,000 ՀՀ դրամը ենթակա է վճարման ՀՀ պետական բյուջե որպես ԱԱՀ, 7,650,000 ՀՀ դրամի ընթացիկ ծախսեր՝ լաբորատոր պարագաներ և քիմիական նյութեր ձեռք բերելու նպատակով, 28,000,000 ՀՀ դրամի ընթացիկ ծախսեր՝ ուղղված աշխատակիցների բարձր արդյունավետությամբ աշխատանքը խրախուսելուն (մեկ ամսվա աշխատավարձի ֆոնդի շուրջ 50 տոկոս): Կհաշվարկվի շուրջ 30,529,800 ՀՀ դրամ շահութահարկի գումար 2026 թվականի արդյունքներով ՀՀ պետական բյուջե վճարման համար, հարկումից հետո շահույթը կկազմի 139,080,200 ՀՀ դրամ, որն ամբողջությամբ կուղղվի հանրապետական գնդակապարկուճադարանի բաժնի համար անհրաժեշտ EVOFINDER ձգաբանական նույնականացնող ավտոմատացված համակարգի ձեռք բերմանը:
ՀՀ կառավարության պահուստային ֆոնդում համապատասխան ֆինանսական միջոցների բացակայության պատճառաբանությամբ պայմանավորված Ֆինանսների նախարարության կողմից առաջարկվել է վերոնշյալ գումարի ֆինանսավորումն ապահովել «Հայաստանի Հանրապետության քննչական կոմիտեի փորձաքրեագիտական կենտրոն» պետական ոչ առևտրային կազմակերպության (այսուհետ՝ ՊՈԱԿ) ընդհանուր միջոցների հաշվին՝ իրականացնելով միջեռամսյակային տեղաշարժ և ֆինանսական պահանջին անդրադառնալ ըստ կարիքի առաջացման: Ընդ որում, Ֆինանսների նախարարության առաջարկությունից երևում է, որ այն վերաբերում է փորձաքննությունների և ընթացիկ ծախսերի միջեռամյսակային ծախսերին, մինչդեռ, ինչպես վերը նշվեց, գումարի հատկացումը պայմանավորված է նաև համապատասխան սարքավորման ձեռքբերման անհրաժեշտությամբ: 
Ավելին, նշված միջեռամսյակային տեղաշարժը ՊՈԱԿ-ի կողմից արդեն իսկ կատարվել է դեռևս 2026 թվականի մայիս ամսին:
Լրացուցիչ ֆինանսական միջոցների  բացակայությունն արդեն իսկ հանգեցրել է ելքագրվող փորձագիտական եզրակացությունների քանակի նվազմանը, ինչն էլ իր հերթին խնդիրներ է առաջացնում փորձաքննությունները նախաձեռնողների համար:
03.08.2026 թվականի դրությամբ «1180. ՀՀ քննչական ծառայություններ» ծախսային ծրագրի «11004. Փորձագիտական ծառայությունների տրամադրում» միջոցառման շրջանակներում հատկացված 721,775,900 ՀՀ դրամի ֆինանսավորման մնացորդը կազմում է ընդամենը 600,950 ՀՀ դրամ:
03.01.2026-03.08.2026թթ դրությամբ ՊՈԱԿ-ի կողմից մատուցվել է 721,174,950 ՀՀ դրամի փորձագիտական ծառայություններ՝ ավելի քան 99,9 տոկոս, տրվել է 3,324 փորձագիտական եզրակացություն, հետազորտվել է 12,927 օբյեկտ, ցուցաբերվել է 3,837.1 ժամ քրեագիտական աջակցություն (վերջինիս մեջ ներառված չէ 2026 թվականի հուլիս  ամսում ցուցաբերած քրեագիտական աջակցությունը՝ տվյալներն ամփոփվում են և դրանց մասով հարկային հաշիվները դեռ դուրս գրված չեն):
Բաժիններում առկա ընթացիկ և ավարտված, սակայն ֆինանսական միջոցների բացակայությամբ պայմանավորված դեռևս չելքագրված եզրակացությունների մնացորդը կազմում է շուրջ 1,606 հատ, որոնցում առկա է ինչպես միանձնյա, այնպես էլ համալիր կատարվող փորձաքննություններ, և որոնք կարող են լինել ինչպես մեկ օբյեկտ, այնպես էլ՝ բազմօբյեկտ, իսկ ՊՈԱԿ մուտքագրվող որոշումների քանակն ամսական կտրվածքով կազմում է միջինում 589 հատ:
Ելնելով վերոգրյալից, ՊՈԱԿ-ի բնականոն գործունեությունը և փորձաքննությունների կատարման ծառայությունների մատուցումն ապահովելու, ինչպես նաև ձգաբանական փորձաքննությունների արդյունավետությունը բարձրացնելու նպատակով անհրաժեշտություն է առաջանում Քննչական կոմիտեին տրամադրել նախագծով ներկայացված գումարը: 


	Ֆինանսատնտեսական նախարարական կոմիտեի նիստ
	11․09․2026թ.

	
	

	1․ Հարկումից հետո շահույթը կկազմի 139,080,200 ՀՀ դրամ փոխանցել պետական բյուջե:
	Ընդունվել է:



